b"\n_START_ARTICLE_\nPamela Reed\n_START_PARAGRAPH_\nPamela Reed (s. 2. huhtikuuta 1949 Tacoma) on yhdysvaltalainen n\xc3\xa4yttelij\xc3\xa4, joka on esiintynyt elokuvissa ja televisiosarjoissa. H\xc3\xa4n on n\xc3\xa4ytellyt my\xc3\xb6s teatterissa._NEWLINE_Reedin ensimm\xc3\xa4iset isot elokuvaroolit olivat l\xc3\xa4nnenelokuvassa Lainsuojattomat (1980) ja toinen p\xc3\xa4\xc3\xa4rooli muinaisuuteen sijoittuvassa elokuvassa Luolakarhun klaani (1985). H\xc3\xa4n oli p\xc3\xa4\xc3\xa4roolissa pienen budjetin elokuvassa Rachel River (1987) sek\xc3\xa4 tv-elokuvassa Varjot menneisyydest\xc3\xa4 (1992). Er\xc3\xa4s h\xc3\xa4nen tunnetuimmista elokuvarooleistaan on toinen p\xc3\xa4\xc3\xa4osa poliisikomediassa Lastentarhan kytt\xc3\xa4 (1990), jossa h\xc3\xa4n on Arnold Schwarzeneggerin vastan\xc3\xa4yttelij\xc3\xa4n\xc3\xa4. Reed n\xc3\xa4ytteli sivurooleja my\xc3\xb6s elokuvissa Puhtaana k\xc3\xa4teen (1980), Silminn\xc3\xa4kij\xc3\xa4 (1981), Valiojoukko (1983), Kasan alimmainen (1986), Sodan kahleet (1989), Cadillac Man (1990), Hervottomat hautajaiset (1992), Junior (1994), Bean \xe2\x80\x93 \xc3\xa4\xc3\xa4rimm\xc3\xa4inen katastrofielokuva (1997) ja Todistettavasti elossa (2000)_NEWLINE_Reed n\xc3\xa4ytteli keskeisi\xc3\xa4 hahmoja yhteiskunnallisissa televisiosarjoissa The Andros Targets (1977) ja Tanner '88 (1988) sek\xc3\xa4 p\xc3\xa4\xc3\xa4rooleja lyhytik\xc3\xa4isiss\xc3\xa4 tilannekomediasarjoissa Grand (1990) ja The Home Court (1995). 2000-luvulla Reed on n\xc3\xa4ytellyt useissa suosituissa televisiosarjoissa, vakiohahmo Gail Greeni\xc3\xa4 j\xc3\xa4nnityssarjassa Jericho sek\xc3\xa4 toistuvia vierailevia hahmoja sarjoissa Puisto-osasto, NCIS: Los Angeles ja Taran monta el\xc3\xa4m\xc3\xa4\xc3\xa4. Lis\xc3\xa4ksi h\xc3\xa4n \xc3\xa4\xc3\xa4nin\xc3\xa4ytteli animaatiosarja Simpsoneissa Ruth Powers -hahmoa kolmessa eri jaksossa vuosina 1992, 1993 ja 2003."